ભાજપના રાષ્ટ્રીય અધ્યક્ષ અમિત શાહે હાલમાં જ કહ્યું કે અમારી પાર્ટી 5 કે 10 વર્ષ સત્તામાં રહેવા નથી આવી. પણ દેશમાં મોટા બદલાવ લાવવા માટે ભાજપે 40 થી 50 વર્ષ સત્તામાં રહેવું પડશે. જો કે તે વાત પણ એટલી જ સાચી છે કે દર પાંચ વર્ષે નવા વોટર આવે છે અને 50 વર્ષ સુધી ભાજપનું સત્તામાં રહેવું થોડું મુશ્કેલ લાગી રહ્યું છે. ત્યારે હાલ ભાજપ અધ્યક્ષ અમિત શાહે લોકસભાની ચૂંટણી માટે મિશન 350નું લક્ષ્ય રાખ્યું છે. આ માટે અમિત શાહે પાર્ટીના મંત્રીઓ અને વરિષ્ઠ નેતાઓને જવાબદારી સોંપી છે. તે વાતમાં કોઇ બે મત નથી કે ભાજપ પાછલા ત્રણ વર્ષોમાં દેશની રાજ્યકક્ષાની ચૂંટણીમાં જીતતી આવી રહી છે. 2019માં જનરલ ઇલેક્શન વખતે પાર્ટીનો ટારગેટ 350 થોડું વધુ પડતો અને અશક્ય લાગી રહ્યો છે. કારણ કે તેવા અનેક મુદ્દાઓ છે જે ભાજપની મુશ્કેલી આવનારા સમયમાં વધારી શકે છે અને તેને તેના ટાર્ગેટ 350થી દૂર લઇ જઇ શકે છે.